Vita:Kiskunfélegyháza

message: Sziasztok! Hát persze, hogy amikor már wikisítettem és formáztam az egészet akkor vettem észre, hogy az alján a cikk "írója" megjegyezte, hogy Forrás: ....
Ezt ha jól sejtem törölni kellene vagy tévedek? Kiskunfélegyháza honlapjáról, azaz  innen másolta az illető. Filoma 2006. január 15., 19:18 (CET)
thread_title: Honlapról másolt

message: Hello!!!
Az infokat én tettem fel, a "Város története" kivételével, ami már eddig is itt volt. El kell, hogy áruljam, hogy minden mást ÉN ÍRTAM! Tehát a www.kkfhaza.hu forrás csak a történetre vonatkozik. Ezért reménykedem, hogy nem kerül törlésre. A formázás remélem jó lett, 2 és fél órámat öltem bele, megköszönném, ha egy oda nem figyelés miatt nem kerülne törlésre! Egyébként most akadtam igazából erre az oldalra, és kifejezetten tetszik, lehet, hogy a jövőben törzslátogató leszek! ;) Üdv!
Ja, és még valami: az említett oldalon ki van linkelve ez az oldal, szóval a szerkesztője tud róla, hogy itt van a történet, sőt, ha nem tévedek, ő lehetett, aki felrakta. Szóval ne törölgessünk le semmit lécciiiiiiii!!! Köszönet!!!
thread_title:  Info 

message: Húúú, de gonosz vagy. A leírtak magukért beszélnek. 7 középiskola működik a városban, jövőre főiskolánk is lesz, ha igaz, kettő is. Számos diák jár át a megyeszékhelyről is hozzánk, de vannak diákok a város iskoláiban Bajáról, Kiskunhalasról, Kiskunmajsáról, Lakitelekről, Csongrádról, stb. szép számban. Nos, ezek után miért gondolod, hogy Kiskunfélegyháza nem iskolaváros? Mindig is az volt, és szeretnénk, ha az is maradna!
Ipar: reklámozás nélkül próbálom. Műanyaggyártás, világító-berendezések gyártása, gépgyártás, cipőgyártás. Csk néhányat soroltam fel. De Kiskunfélegyházán székel az ország, sőt lassan Közép-Európa egyik legnagyobb pékséghálózatának az anyacége is. És most megint csak egy példát emeltem ki. Továbbá készülődik az ipari park, így a logisztikai központ után már ilyenünk is lesz!
Mi is volt a harmadik? Kultúra? Több fesztivál is megrendezésre kerül évről évre a városban. Pl. Városalapítók Napja, Libafesztivál, Gasztronómiai Hét, stb. Ezen kívül alternatív bulik is szoktak lenni, amit nem sok hasonló város mondhat el magáról, ráadásul a városban több együttes is működik. Több helyen is vannak kiállítások egymással párhuzamosan. Hagyományőrző és újító jellegű rendezvények a művközpontban hétről hétre megrendezésre kerülnek. Tehetségkutató-feszt a nyár elején, Koronás Esték neves vendégekkel rendre, Lakótelepi Feszt, Kossuthvárosi Napok, Trabant-találkozó, Motoros találkozó, Városi kórusok hangversenyei, fúvószenekar fellépései. Egyszerűen nem értem, miért nem szereted a városodat. Attól, hogy nem tudsz róla, hogy mi van, még létezik. És utálhatod a várost, attól még fejlődik. És remélem, többen vannak, akik szépnek, nyüzsgőnek ismerik és ezért szeretik. Én ilyen vagyok, és imádom Kiskunfélegyházát.
=== A szubjektív vélemény és a tények összekeverésének kérdése ===
A szubjektív ítéletek nem valók enciklopédiába. Én se írom bele hogy egy borzasztó porfészeknek tartom, mert nem oda való ez a vélemény. Az se oda való, hogy pezsgő város. A város marketing-anyagaiba való, enciklopédiába meg nem való. --poluf1 2007. április 21., 10:20 (CEST)
thread_title:  Gonosz vagy 

message: A szubjektív ítéletek nem valók enciklopédiába. Én se írom bele hogy egy borzasztó porfészeknek tartom, mert nem oda való ez a vélemény. Az se oda való, hogy pezsgő város. A város marketing-anyagaiba való, enciklopédiába meg nem való. --poluf1 2007. április 21., 10:20 (CEST)
thread_title:  A szubjektív vélemény és a tények összekeverésének kérdése 

message: Az elérhetőségek linkjei a külső hivatkozásokhoz kerültek, a többi e-mail és postacím nem szükséges egy település cikkbe; azok pl.: a város honlapján megtalálhatóak.
Bármelyik településnek fontosak a vállalkozások; de a nevük és tevékenységük megemlítésén kívül nem szükséges róluk több infó – nehogy még reklámnak nézze  vki.
*Szerintem: VillanyGabi 2007. április 18., 23:54 (CEST)
thread_title: Törlések

message: Egy picit elavult a felsorolás, nem? Azt hiszem, a Juronovits-telep elnevezést a módszerváltás előtt használták, továbbá a Közelszőlő is régi, már csak a régiek szóhasználatában fordul elő néha.
Más: hiányolom a konkrét adatokat. A reklámozást nyilván én sem szeretem. Jóindulattal írom le az alábbiakat, nehogy félreértés essen:)
"Több gimnázium és középiskola található a városban." - Pontosan mennyi?
"Sok cég termel" - Mihez képest? 
"Helikopter le- és felszállóhely" - Milyen célból, milyen jelleggel?
"A város ipara jelentős" - Mihez képest?
"Pezsgő kulturális élet" - Ismét csak: mihez képest? A kulturális életet szerintem külön fejezetbe kellene tenni, és megfelelően kifejteni. :)
Tibi0002 2007. augusztus 15., 10:14 (CEST)
replies: text: Nem lecserélni kellene, hanem a jelenlegi városrészek nevei mellett, zárójelben, megemlíteni a korábbi(aka)t is.--Linkoman 2007. augusztus 15., 10:05 (CEST)
thread_title: Városrészek és egyéb észrevételek

message: A Közelszőlő elnevezés igenis használatos, tudom, mert a városban lakom, a Közelszőlővel ellentétes oldalon, de hát két km ide vagy oda, csak így emlegetik. A Juronovits-telep a mai hivatalos térképen is rajta van, na ezt nem használják. Satak Lord 2007. szeptember 18., 19:04 (CEST)
thread_title: Vita

message: Megvalósíthatatlan ábránd részemről, hogy ezt a lapot kiemelt szintre hozzuk? Van köztetek, akinek szintén megfordult már a fejében ez? :) Tibi0002 vita 2009. április 6., 08:12 (CEST)
Bruhaha XD És ez a hozzászólás nem vandalizmus, hanem annak megerősítése, hogy ezt a lapot lehetetlen kiemelt szintre hozni. 195.56.210.229 (vita) 2011. augusztus 8., 23:07 (CEST)
Lehetetlen nincs, csak tehetetlen. :) Tibi0002 vita 2011. szeptember 14., 14:46 (CEST)
thread_title: Ábránd részemről?

message: Szerepel ez a félmondat a szócikkben, a nevezetességek között: „Az ország egyetlen működő piramisa”. Ez mit jelent? Hogyan „működik” egy piramis? Pasztilla 2019. június 30., 06:33 (CEST)
replies: text: Szerintem arra gondolhatott a szerző, hogy az ezoterikusok szerint energetikailag, gyógyító hatásában működik. Átfogalmazom a mondatot, de felőlem akár törölhető is. --Sphenodon vita 2019. június 30., 07:47 (CEST)
thread_title:  Piramis